— Փայլուն վիճակում: Բեմում տեսել եմ մեծերին՝ երգելով նրանց կողքին նախ որպես երգչախմբի անդամ. Միհրան Երկաթ, Նառ Հովհաննիսյան, Արշավիր Կարապետյան, Ավագ Պետրոսյան, Սերգեյ Դանիելյան, Տիգրան Լևոնյան, Գոհար Գասպարյան, Ելենա Վարդանյան, Տաթևիկ Սազանդարյան և այլն: Այդ շրջանում մասնակցել եմ հիանալի բեմադրությունների, որոնց ռեժիսորներն էին Վարդան Աճեմյանը, Վահագն Բագրատունին, Հրաչյա Ղափլանյանը, Ռաֆայել Ջրբաշյանը, մյուսները: Հիշեմ նաև նշանավոր դիրիժորներին՝ Արամ Քաթանյան, Սուրեն Չարեկյան, Յուրի Դավթյան, Հակոբ Ոսկանյան, Օհան Դուրյան: Դա ինձ համար մեծ դպրոց էր. և՛ երգում էի, և՛ սովորում նրանցից: